## Pravilnik o postupku prikupljanja podataka tijekom inspekcija na farmama

### NN 74/2008 (27.6.2008.), Pravilnik o postupku prikupljanja podataka tijekom inspekcija na farmama

# MINISTARSTVO POLJOPRIVREDE, RIBARSTVA I RURALNOG RAZVOJA

**2455**

Na temelju članka 69. stavka 3. Zakona o zaštiti životinja (»Narodne novine«,
broj 135/06), ministar poljoprivrede, ribarstva i ruralnog razvoja donosi

## PRAVILNIK

### O POSTUPKU PRIKUPLJANJA PODATAKA TIJEKOM INSPEKCIJA NA FARMAMA1

*Područje primjene*
Članak 1.

Ovim se Pravilnikom propisuje:
a) postupak prikupljanja podataka tijekom inspekcije koju obavlja nadležno
tijelo u skladu s Pravilnikom o uvjetima kojima moraju udovoljavati farme i
uvjetima za zaštitu životinja na farmama (»Narodne novine«, broj 136/05)2;
b) izvješćivanje Europske komisije o prikupljenim podacima iz točke a) ovoga
članka.

*Pojmovnik*
Članak 2.

1) U smislu ovoga Pravilnika primjenjuju se pojmovi iz Pravilnika navedenog u
članku 1. točki a) ovoga Pravilnika.
2) Za potrebe ovoga Pravilnika primjenjuju se i sljedeći pojmovi:
a) *»inspekcija«* – označava službene kontrole i preglede koje obavlja nadležno
tijelo na farmama na kojima se drže životinje za vrijeme pregleda, a u skladu s
Pravilnikom iz članka 1. točke a) ovoga Pravilnika,
b) *»neudovoljavanje uvjetima«* – označava neudovoljavanje odredbama Pravilnika iz
članka 1. točke a) ovoga Pravilnika utvrđeno:
– od nadležnog tijela tijekom inspekcije,
– u aktu dostavljenom posjedniku životinja koje se uzgajaju na farmi na kojoj je
obavljena inspekcija.
c) *»nadležno tijelo«* – Ministarstvo poljoprivrede, ribarstva i ruralnog razvoja.

*Podaci koji se prikupljaju i evidentiraju tijekom svake inspekcije*
Članak 3.

Tijekom svake inspekcije nadležno tijelo prikuplja i evidentira u pisanom ili
elektroničkom obliku podatke o:
a) datumu pregleda i identifikaciji farme,
b) kategorijama načina držanja i uzgoja te odgovarajućim odredbama u važećim
propisima kako je to navedeno u Dodatku I. ovoga Pravilnika,
c) kategorijama neudovoljavanja uvjetima te odgovarajućim odredbama propisa iz
Dodatka II. ovoga Pravilnika;
d) administrativnim kategorijama neudovoljavanja uvjetima i radnjama koje je
nadležno tijelo poduzelo kako je navedeno u Dodatku III. ovoga Pravilnika.

*Minimalni zahtjevi za verifikaciju i evidentiranje inspekcija obavljenih na
temelju članka 25. stavka 4., članka 27. te članaka 31. do 38. Pravilnika
navedenog u članku 1. točki a) ovoga Pravilnika*

Članak 4.

Tijekom svake inspekcije obavljene na temelju članka 25. stavka 4., članka 27.
te članaka 31. do 38. Pravilnika navedenog u članku 1. točki a) ovoga Pravilnika
nadležno tijelo pregledava najmanje pet kategorija iz Poglavlja I. Dodatka II.
ovoga Pravilnika. Nadležno tijelo evidentira svako neudovoljavanje uvjetima.

*Minimalni zahtjevi za verifikaciju i evidentiranje inspekcija obavljenih na
temelju članka 20. i članaka 39. do 53. Pravilnika navedenog u članku 1. točki
a) ovoga Pravilnika*

Članak 5.

Tijekom svake inspekcije obavljene na temelju članka 20. i članaka 39. do 53.
Pravilnika navedenog u članku 1. točki a) ovoga Pravilnika nadležno tijelo
pregledava najmanje četiri kategorije iz Poglavlja II. Dodatka II. ovoga
Pravilnika. Nadležno tijelo evidentira svako neudovoljavanje uvjetima.

*Minimalni zahtjevi za potvrđivanje i evidentiranje inspekcija obavljenih na
temelju članaka 19. do 30. Pravilnika o navedenog u članku 1. točki a) ovoga
Pravilnika*

Članak 6.

Tijekom svake inspekcije obavljene na temelju članaka 19. do 30. Pravilnika
navedenog u članku 1. točki a) ovoga Pravilnika nadležno tijelo pregledava
najmanje pet kategorija iz Poglavlja III. Dodataka II. ovoga Pravilnika.
Nadležno tijelo evidentira svako neudovoljavanje uvjetima.

*Minimalni zahtjevi za potvrđivanje i evidentiranje inspekcija obavljenih na
temelju članaka 54. do 58. Pravilnika navedenog u članku 1. točki a) ovoga
Pravilnika*

Članak 7.

Tijekom svake inspekcije obavljene na temelju članaka 54. do 58. Pravilnika
navedenog u članku 1. točki a) ovoga Pravilnika, nadležno tijelo pregledava
najmanje tri kategorije iz Poglavlja IV. Dodataka II. ovoga Pravilnika. Nadležno
tijelo evidentira svako neudovoljavanje uvjetima.

*Izvješće*
Članak 8.

1) Nadležno tijelo najkasnije do 30. lipnja svake godine dostavlja Europskoj
komisiji izvješće, u elektronskom obliku, o podacima prikupljenim i
evidentiranim u skladu s odredbama ovoga Pravilnika tijekom inspekcija
obavljenih u prethodnoj kalendarskoj godini.
2) Izvješće iz stavka 1. ovoga članka mora:
a) sadržavati podatke iz Dodatka IV. ovoga Pravilnika;
b) imati priloženu analizu utvrđenih najtežih neudovoljavanja uvjetima, kao i
akcijski plan za sprječavanje ili smanjenje njihovog pojavljivanja u sljedećim
godinama.

*Prijelazne i završne odredbe*
Članak 9.

Dodaci I. do IV. tiskani su u prilogu ovoga Pravilnika i njegov su sastavni dio.

Članak 10.

Danom stupanja na snagu ovoga Pravilnika prestaje važiti Prilog Pravilnika o
uvjetima kojima moraju udovoljavati farme i uvjetima za zaštitu životinja na
farmama (»Narodne novine«, broj 136/05).

Članak 11.

1) Ovaj Pravilnik stupa na snagu osmoga dana od dana objave u »Narodnim
novinama«.
2) Iznimno od stavka 1. ovoga članka, članak 8. ovoga Pravilnika stupa na snagu
danom pristupanja Republike Hrvatske Europskoj uniji.

Klasa: 011-02/08-01/8
Urbroj: 525-6-08-1
Zagreb, 20. lipnja 2008.

Ministar
**mr. sc. Božidar Pankretić**, v. r.

\_\_\_\_\_\_\_\_
1 Pravilnikom se preuzimaju
odredbe Odluke Europske komisije 2006/778 od 14. studenoga 2006. godine o
minimalnim zahtjevima za prikupljanje podataka tijekom inspekcijskih nadzora
proizvodnih jedinica na kojima se drže životinje koje se uzgajaju u svrhu
proizvodnje
2 Pravilnikom se preuzimaju odredbe Direktive Vijeća 91/629 od 19.
studenoga 1991. godine o minimalnim standardima za zaštitu teladi, Direktive
Vijeća 91/630 od 19. studenoga 1991. godine o minimalnim standardima za zaštitu
svinja Direktive Vijeća 98/58 od 20. srpnja 1998. godine o zaštiti životinja
koje se drže u svrhu proizvodnje i Direktive Vijeća 1999/74 od 19. srpnja 1999.
godine o minimalnim standardima za zaštitu kokoši nesilica

**DODATAK I.**

kako je navedeno u članku 3. točki b) ovoga Pravilnika

KATEGORIJE NAČINA DRŽANJA

**Kategorije načina držanja za kokoši nesilice i odgovarajuće odredbe iz članaka
54. do članka 58. Pravilnika navedenog u članku 1. točki a) ovoga Pravilnika i
Pravilnika o kakvoći jaja (»Narodne novine«, broj 115/06 i 69/07)3**

|  |  |
| --- | --- |
| Kategorija načina držanja | Odgovarajuće zakonodavstvo |
| Slobodan uzgoj | Dodatak III. Pravilnika o kakvoći jaja |
| Štalski uzgoj (uzgoj u peradarniku) | Dodatak III. Pravilnika o kakvoći jaja |
| Sustav obogaćenih kaveza | članak 58. Pravilnika navedenog u članku 1. točki a) ovoga Pravilnik |
| Sustav neobogaćenih kaveza | članak 57. Pravilnika navedenog u članku 1. točki a) ovoga Pravilnika |

\_\_\_\_\_\_
3 Pravilnikom se preuzimaju
odredbe Uredbe Komisije broj 2295/2003 od 23. prosinca 2003. godine o uvođenju
pravila za provođenje Uredbe Vijeća broj 1907/90 o standardima za stavaljanje
jaja na tržište

**DODATAK II.**

kako je navedeno u članku 3. točki (c) i člancima 4., 5. i 6. ovoga Pravilnika

POGLAVLJE I.

**Kategorije neudovoljavanja uvjetima za telad i odgovarajuće odredbe iz
Pravilnika navedenog u članku 1. točki a) ovoga Pravilnika**

|  |  |
| --- | --- |
| Kategorija neudovoljavanja uvjetima | Odgovarajuće odredbe Pravilnika navedenog u članku 1. točki a) ovoga Pravilnika |
| Inspekcija | članak 33. |
| Sloboda kretanja | članak 34. i 35. |
| Prostor | članak 31. |
| Objekti i smještaj | članak 25. stavak 4.  članak 36. i 37. |
| Minimalna rasvjeta | članak 32. |
| Automatska i mehanička oprema | članak 27. |
| Hrana za životinje, voda i ostale tvari | članak 38. stavak 5., 6. i 9. |
| Razina hemoglobina | članak 38. stavak 2. |
| Vlaknasta prehrana | članak 38. stavak 3. |

POGLAVLJE II.

**Kategorije neudovoljavanja uvjetima za svinje i odgovarajuće odredbe iz
Pravilnika navedenog u članku 1. točki a) ovoga Pravilnika**

|  |  |
| --- | --- |
| Kategorija neudovoljavanja uvjetima | Odgovarajuće odredbe Pravilnika navedenog u članku 1. točki a) ovoga Pravilnika |
| Osoblje | članak 20. |
| Inspekcija | članak 43.   članak 51. stavak 5.  članak 52. stavak 3. i  članak 53. |
| Sloboda kretanja | članak 39.  članak 51. stavak 4., 7. i 8.  članak 52. stavak 1. i 2. |
| Prostor | članak 39. stavak 1.   članak 51. stavak 1., 2. i 3. |
| Objekti i smještaj | članak 40. stavak 1.  članak 41.   članak 46. |
| Minimalna rasvjeta | članak 40. stavak 1. |
| Podne površine | članak 39. stavak 5. i 6.,  članak 46. stavak 1.  članak 50. |
| Materijali kojim se životinje zanimaju | članak 48.  članak 51. stavak 6. i 10. |
| Hrana za životinje, voda i ostale tvari | članak 47. stavak 1. i 2. |
| Vlaknasta prehrana | članak 51. stavak 9. |
| Odstranjivanje pojedinih dijelova tijela | članak 49. |
| Načini uzgoja | članak 52. stavak 3. i 4 |

**POGLAVLJE III.**

**Kategorije neudovoljavanja uvjetima za sve farme i odgovarajuće odredbe iz
Pravilnika navedenog u članku 1. točki a) ovoga Pravilnika**

|  |  |
| --- | --- |
| Kategorija neudovoljavanja uvjetima | Odgovarajuće odredbe Pravilnika navedenog u članku 1. točki a) ovoga Pravilnika |
| Osoblje | članak 20. |
| Inspekcija | članak 21.  članak 22. |
| Vođenje dokumentacije | članak 23. |
| Sloboda kretanja | članak 24. |
| Objekti i smještaj | članak 25. |
| Automatska ili mehanička oprema | članak 27. |
| Hrana za životinje, voda i ostale tvari | članak 28. |
| Odstranjivanje pojedinih dijelova tijela | članak 49 |
| Načini uzgoja | članak 29. |

**POGLAVLJE IV.**

**Kategorije neudovoljavanja uvjetima za kokoši nesilice i odgovarajuće odredbe iz
Pravilnika navedenog u članku 1. točki a) ovoga Pravilnika**

|  |  |
| --- | --- |
| Kategorija neudovoljavanja uvjetima | Odgovarajuće odredbe Pravilnika navedenog u članku 1. točki a) ovoga Pravilnika |
| Inspekcija | članak 55. stavak 1. i 9. |
| Prostor | članak 56. stavak 5.  članak 57. točka a)  članak 58. stavak 1. točka a) |
| Objekti i smještaj | članak 56. stavak 1., 2., 3. i 4.  članak 57. točka b), c), d), e) i f).  članak 58. stavak 1. b), c) i d).,  stavak 2., 3., 4. i 5.  članak 55. stavak 5., 8. i 10. |
| Minimalna rasvjeta | članak 55. stavak 3. i 4. |
| Automatska ili mehanička oprema | članak 55. stavak 2. |
| Odstranjivanje pojedinih dijelova tijela | članak 55. stavak 11. |

**DODATAK III.**

kako je to navedeno u članku 3. točki (d) ovoga Pravilnika

**Administrativna kategorija
neudovoljavanja uvjetima**

|  |  |
| --- | --- |
| Administrativna kategorija neudovoljavanja uvjetima | Radnje koje poduzima veterinarska inspekcija |
| A | Zahtjev za uklanjanje neudovoljavanja uvjetima u roku kraćem od tri mjeseca  Bez trenutnog poduzimanja mjera (prekršaj, kazneno djelo). |
| B | Zahtjev za uklanjanje neudovoljavanja uvjetima u roku duljem od tri mjeseca  Bez trenutnog poduzimanja mjera (prekršaj, kazneno djelo). |
| C | Trenutno poduzimanje mjera (prekršaj, kazneno djelo). |

**DODATAK IV.**

PODACI KOJI SE MORAJU DOSTAVITI EUROPSKOJ KOMISIJI U SKLADU S ČLANKOM 8. OVOGA
PRAVILNIKA

Podaci koji se moraju dostaviti Europskoj komisiji u skladu s člankom 8. ovoga
Pravilnika dostavljaju se u skladu s Tablicama 1. i 2. ovoga Dodatka.
Moraju sadržavati broj:
1. Farmi koje podliježu inspekciji – u redu 1. Tablica 1. i 2.;
2. Farmi koje podliježu inspekciji – u redu 2. Tablica 1. i 2., na temelju broja
inspekcija koje su u skladu sa zahtjevima članaka od 4. do 7. ovoga Pravilnika;
3. Farmi koje ne udovoljavaju uvjetima – u redu 3. Tablica 1. i 2., na temelju
rezultata inspekcija koje su uvrštene u red 2. Tablice 1. i 2.;
4. Neudovoljavanje uvjetima prema kategorijama iz Dodatka II. ovoga Pravilnika –
u redovima od 4. do 18. Tablice 1. i u redovima od 4. do 12. Tablice 2. ovoga
Dodatka;
5. Neudovoljavanje uvjetima prema kategorijama iz Dodatka III. ovoga Pravilnika
– u redovima od 19. do 21. Tablice 1. i u redovima od 13. do 15. Tablice 2.
ovoga Dodatka.

*Tablica 1.*

|  |  |  |  |  |  |  |  |
| --- | --- | --- | --- | --- | --- | --- | --- |
| Kategorija životinja | | Kokoši nesilice | | | | Telad | Svinje |
| Način uzgoja i držanja  Broj | | Slobodni uzgoj | Štalski uzgoj | Sustav obogaćenih kaveza | Sustav neobogaćenih kaveza |
| 1. | Farme koje podliježu inspekciji |  |  |  |  |  |  |
| 2. | Pregledane farme |  |  |  |  |  |  |
| 3. | Farme koje udovoljavaju uvjetima |  |  |  |  |  |  |
| Broj neudovoljavanja uvjetima koji se odnose na | | | | | | | |
| 4. | Osoblje |  |  |  |  |  |  |
| 5. | Inspekciju |  |  |  |  |  |  |
| 6. | Vođenje dokumentacije |  |  |  |  |  |  |
| 7. | Slobodu kretanja |  |  |  |  |  |  |
| 8. | Prostor |  |  |  |  |  |  |
| 9. | Objekte i smještaj |  |  |  |  |  |  |
| 10. | Minimalnu rasvjetu |  |  |  |  |  |  |
| 11. | Podne površine (za svinje) |  |  |  |  |  |  |
| 12. | Materijal kojim se životinje zanimaju |  |  |  |  |  |  |
| 13. | Automatska i mehanička oprema |  |  |  |  |  |  |
| 14. | Hrana, voda i druge tvari |  |  |  |  |  |  |
| 15. | Hemoglobin (telad) |  |  |  |  |  |  |
| 16. | Vlaknasta hrana (telad i krave) |  |  |  |  |  |  |
| 17. | Odstranjivanje dijelova tijela |  |  |  |  |  |  |
| 18 | Način uzgoja |  |  |  |  |  |  |
| 19. | Neudovoljavanje uvjetima A |  |  |  |  |  |  |
| 20. | Neudovoljavanje uvjetima B |  |  |  |  |  |  |
| 21. | Neudovoljavanje uvjetima C |  |  |  |  |  |  |

*Tablica 2.*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Kategorija životinja  Broj | | Goveda (osim teladi) | Ovce | Koze | Domaće kokoši\* | Nojevi | Patke | Guske | Krznaši | Purani |
| 1. | Farme koje podliježu inspekciji |  |  |  |  |  |  |  |  |  |
| 2. | Pregledane farme |  |  |  |  |  |  |  |  |  |
| 3. | Farme koje udovoljavaju uvjetima |  |  |  |  |  |  |  |  |  |
| Broj neudovoljavanja uvjetima koji se odnose na | | | | | | | | | | |
| 4. | Osoblje |  |  |  |  |  |  |  |  |  |
| 5. | Inspekcijski pregled |  |  |  |  |  |  |  |  |  |
| 6. | Vođenje dokumentacije |  |  |  |  |  |  |  |  |  |
| 7. | Slobodu kretanja |  |  |  |  |  |  |  |  |  |
| 8. | Objekte i smještaj |  |  |  |  |  |  |  |  |  |
| 9. | Automatsku i mehaničku opremu |  |  |  |  |  |  |  |  |  |
| 10. | Hranu, vodu i ostale tvari |  |  |  |  |  |  |  |  |  |
| 11. | Odstranjivanje dijelova tijela |  |  |  |  |  |  |  |  |  |
| 12. | Načini uzgoja |  |  |  |  |  |  |  |  |  |
| 13. | Neudovoljavanje uvjetima A |  |  |  |  |  |  |  |  |  |
| 14. | Neudovoljavanje uvjetima B |  |  |  |  |  |  |  |  |  |
| 15. | Neudovoljavanje uvjetima C |  |  |  |  |  |  |  |  |  |
| \*Perad vrste Gallus gallus osim kokoši nesilica | | | | | | | | | | |

Pravilnik, NN 74/2008-2455
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)